
СТРАТЕГИЯ ЗА РАЗВИТИЕ НА ОУ „СВ. СВ. КИРИЛ И МЕТОДИЙ“
ПРЕЗ ПЕРИОДА 2023 – 2028 ГОДИНА




Стратегията за развитие на училището за периода 2023/2028 година е одобрена от Обществения съвет (Протокол №8/13.09.2023г.), Протокол № 12/14.09.2023г. от заседание на Педагогическия съвет и е утвърдена със Заповед № 532/14.09.2023г. на директора на училището. 

          


    Един от отличителните белези на времето, в което живеем, е бързото развитие на информационното общество на базата на повсеместното навлизане на информационно-комуникативните технологии във всички сфери на икономиката, бита и обществения живот. Революцията в информационните технологии разкрива неподозирани възможности за извличане на информация и знания, преобразява представите ни за комуникиране във времето и пространството. Не случайно днешната епоха се определя като епоха на знанието. Този факт е и първопричина да се твърди, че е настъпил моментът да бъдат взети мерки по отношение на необходимостта от нови умения чрез промени в системата за образование и обучение, които да гарантират високо  ниво  на  знания,  възможност  за  иновации,  адаптивност  спрямо  промените  в  естеството  на  работата и пълно социално включване.  
Настоящата стратегия определя  развитието  на ОУ „Св. св. Кирил и Методий“ – гр. Шипка за периода 2023 - 2028 година и очертава в дългосрочен план пътя и насоките за развитие, основните тенденции, цели, задачи и приоритети в дейността на училищната институция, както и ресурсите, с които училището ще постигне нейното изпълнение. 

I. НОРМАТИВНА ОСНОВА
Стратегията за развитие на училището се основава на приоритетите, целите и стандартите, заложени в следните документи:

· Национална програма за развитие „България 2030“; 
· Стратегическа рамка за развитие на образованието, обучението и ученето в Република България (2021 – 2030); 
· Стратегия за възпитателната работа в образователните институции (2019   – 2030 г.); 
· Национална стратегия на Република България за равенство, приобщаване и участие на ромите (2021 – 2030); 
· Национална програма за превенция на насилието и злоупотребата с деца 2023 – 2026, приета с Решение № 51 от 23.01.2023    г. на Министерския съвет от 26.01.2023 г.; 
· Националната стратегия за младежта (2021-2030), приета с Решение на 48-ото  
· Народно събрание на 31 януари 2023 г.; 
· Национален план за възстановяване и устойчивост на Република България 
· Секторна стратегия за безопасност на движението по пътищата (2021 – 2030) 
· Национална стратегия за детето (2018 – 2030 г.); 
· Национална квалификационна рамка на Република България; 
· Европейската референтна рамка за ключовите компетентности за учене през целия живот; 
· Закон за предучилищното и училищно образование (ЗПУО); образователни стандарти; 
· Конвенцията на ООН за правата на детето, която е ратифицирана и е станала част от вътрешното ни законодателство; 
· Световната програма на ЮНЕСКО и ООН "Образование за всички"; 
· Закона за закрила на детето; 
· Плана за развитие на Община Казанлък. 
· Закон за опазване на околната среда; 
· Стратегия и Програма за опазване на училищната и околната среда; 
· Национална програма и план за по-пълно обхващане на учениците в задължителна училищна възраст.  
· Национална програма за развитие на физическото възпитание и спорта; 
· Други нормативни документи, национални и международни, засягащи развитието на образованието 
 
 
II.СПЕЦИФИКА НА УЧИЛИЩЕТО
  ОУ „Св. св. Кирил и Методий“ е средищно училище. За пътуващите ученици е осигурен безплатен транспорт. Въведена е целодневна организация на учебния процес. За заниманията по интереси е осигурен специален кабинет.
Обучават се ученици от различни етнически групи ,като най-висок е процентът на ромските деца. Важна задача за работещите в ОУ „Св. св. Кирил и Методий“ е изграждането на междуличностни отношения, основани на принципите за толерантност, взаимопомощ, уважение, грижа за по - слабите. Стремежът на учителския колектив е да помогне на ромските деца да припознаят училището като свое, по - лесно  да се адаптират към изискванията на училищния живот  и да преодолеят своите затруднения.
Грижата за живота и здравето на учениците е първостепенна задача за всички. Осигурен е пропусквателен режим и видеонаблюдение. Подобряването на реда и дисциплината, безопасността на учениците и на общия психоклимат в училище са изключително важни задачи за педагогическия колектив. Сградата на училището се намира в полите на Стара планина и това допълнително допринася за добрите условия на една здравословна жизнена среда.
Учениците спортуват активно във физкултурния салон и  на спортната площадка. Добрите условия за спорт в училището спомагат за формиране на качествени знания, двигателна и здравна култура.
  В ОУ „Св. св. Кирил и Методий“ педагозите, съвместно с ресурсен учител работят активно с ученици със СОП.  Част от децата се намират в ДЦ за деца с увреждания град Казанлък Родителите им избраха да ги запишат в нашето училище, тъй като са уверени в професионализма и отговорността на преподавателите.
Училището има изградени традиции в ученическото самоуправление. Ученическият парламент развива активна дейност , сплотява учениците и подпомага цялостния учебен процес.
Поддържането на високо качество и ефективност на образователния  процес се реализира  с помощта на висококвалифицирани педагози, които имат съвременно мислене и компетентности в съответствие с интересите на учениците.
Педагогическата колегия работи активно за  превенция на отпадане от училище, за осигуряване на специализирана помощ при подготовката, за развиване на таланти и удовлетворяване на потребности и интереси.
Външната среда оказва неблагоприятно въздействие върху развитието на българското училище. Най-силно изразени негативни фактори са икономическата и социална среда, които имат определящо значение. Прогнозите за тяхното развитие и влияние са противоречиви. От една страна, като член на Европейския съюз България ще преследва целите на догонване и изравняване със стандартите на икономическо и социално развитие на останалите страни членки. При тази неопределеност е трудно да се предвиди тенденцията в развитието на тези два фактора. Може обаче да приемем на базата на сегашното им състояние, че те ще запазят негативното си въздействие върху образователната система.
		
III. АНАЛИЗ НА СЪСТОЯНИЕТО НА ОБРАЗОВАТЕЛНАТА ИНСТИТУЦИЯ

Основно училище ”Св. св. Кирил и Методий”, град Шипка  е с дългогодишна история и с много добра материална база. 
1. Етнически състав
Обучават се ученици от различни етнически групи като най-висок е процентът на ромските деца. Според нас децата принадлежат към групата „Миллет”  и се самоопределят като турци.
Стремежът на учителския колектив е да помогне на ромските деца да припознаят училището като свое, по-лесно да се адаптират към изискванията на училищния живот и да преодолеят своите затруднения.

     Цялостната дейност на ОУ „Св. св. Кирил и Методий”  гр. Шипка има за цел издигане и утвърждаване престижа на училището, 
като съхранява българските традиции и се приобщава към европейските ценности. Да изгради спокойна образователна и възпитателна среда, която насърчава инициативни личности с ярко изразено гражданско съзнание и поведение, уважава законите и правата на другите. 
Да разкриваме и подкрепяме индивидуалните способности на всяка отделна личност в нейния стремеж към творческо и личностно развитие.           
Тя включва:
· децата да придобият необходимите за възрастта им знания и умения
· обучение, базирано на компетентности
· децата да бъдат готови за следващия етап на образователния процес
· стремеж да се формира самостоятелност, чувствителност, отзивчивост и творчество
· формиране на общочовешки ценности, развитие и индивидуалност
· формиране на емоционални умения /съчувствие, контролиране на настроенията, дружелюбност, любезност, чувство на уважение, приспособимост/, които са предпоставки за развитие на емоционалната интелигентност на децата
· стимулиране на творческите заложби
· възпитаване на християнски и общочовешки добродетели в духа на националните традиции
· активно участие на родителите в образователно-възпитателния процес, на основата на диалога, взаимното доверие и подкрепа
· подкрепа и вяра в индивидуалните възможности на всяко дете
· индивидуален педагогически подход към т.н. трудни деца- пасивни, хиперактивни и стеснителни
· създаване на благоприятна училищна среда



Обучение
Обучението се осъществява в една смяна, в добре оборудвани класни стаи. За учениците от I до  IV клас има осигурени безплатни закуски, плод или мляко.
Нашето училище е с дългогодишни традиции. Разполагаме със съвременен компютърен кабинет, където се осъществява обучение по информационни технологии и работа в интернет среда.
В училището са сформирани две групи за целодневно обучение - една група в начален етап и една в прогимназиален етап от V до VII клас. За учениците полагат грижи двама учители в групи ЦОУД. Възпитателната работа, при целодневна организация на учебния процес, е подчинена на общите цели на училището и е съобразена с потребностите и интересите на учениците.
Съществена част от дейностите в целодневното обучение заемат „Заниманията по интереси”.
Целта е с разнообразни форми на работа да се провокира интерес у децата, да се ангажира вниманието им и да се предизвика радост и удовлетворение от училищния живот.
Заниманията се водят по предварително изготвен тематичен план и график.  След няколкогодишна работа по тази  национална програма, вече всички, и деца и учители, разбираме колко допринася тя за приобщаването и социализирането на ромските деца.

2. Материално-техническа и учебно-техническа база 
Сградата на училището е реновирана с локално парно отопление и разполага с  10 класни стаи. Училището има компютърен кабинет, библиотека, кът за четене и  физкултурен салон.  
В стаята за занимания по интереси, освен работата на групите, се провеждат тържества, чествания на бележити дати и различни училищни мероприятия. Оборудвана е с  интерактивен  мултимедиен  тъч дисплей.
Педагозите в училището разполагат със служебни лаптопи . В четири от  класните  стаи има мултимедийни устройства.
 Училището е обезпечено с безжична интернет връзка. 
Дигиталната осигуреност и професионалните педагогически компетенции на учителите са необходима предпоставка за изграждане на образователна среда, кореспондираща с повишаване на познавателната активност на учениците. Различните уеб-базирани образователни платформи и приложения, използвани в образователния процес,  дават възможност за осъвременяване на обучението и конструктивно общуване учител – ученик – родител. Така се улеснява и пълноценният учебен процес в условията на обучение от разстояние в електронна среда.  
 Училищният двор е с обновена спортна площадка.
3. Мерки за повишаване на качеството
     Цялостната дейност на ОУ „Св. св. Кирил и Методий”  гр. Шипка има за цел издигане и утвърждаване престижа на училището, 
като съхранява българските традиции и се приобщава към европейските ценности. Да изгради спокойна образователна и възпитателна среда, която насърчава инициативни личности с ярко изразено гражданско съзнание и поведение, уважава законите и правата на другите. 
Да разкриваме и подкрепяме индивидуалните способности на всяка отделна личност в нейния стремеж към творческо и личностно развитие.           
Тя включва:
· децата да придобият необходимите за възрастта им знания и умения
· обучение, базирано на компетентности
· децата да бъдат готови за следващия етап на образователния процес
· стремеж да се формира самостоятелност, чувствителност, отзивчивост и творчество
· формиране на общочовешки ценности, развитие и индивидуалност
· формиране на емоционални умения /съчувствие, контролиране на настроенията, дружелюбност, любезност, чувство на уважение, приспособимост/, които са предпоставки за развитие на емоционалната интелигентност на децата
· стимулиране на творческите заложби
· възпитаване на християнски и общочовешки добродетели в духа на националните традиции
· активно участие на родителите в образователно-възпитателния процес, на основата на диалога, взаимното доверие и подкрепа
· подкрепа и вяра в индивидуалните възможности на всяко дете
· индивидуален педагогически подход към т.н. трудни деца- пасивни, хиперактивни и стеснителни
· създаване на благоприятна училищна среда

С  мерките за повишаване на качеството  се цели да се подобряват непрекъснато условията и редът за разработване на ефективна вътрешна училищна система за осигуряване на качеството на образованието.
Мерките са съобразени с принципите и изискванията към институциите за усъвършенстване на процесите за управление на качеството. 


Новата концепция за образование изисква положителни промени в областите: 
- управление на образованието - гарантирано участие на гражданското общество в изработването, прилагането и мониторинга на стратегиите за развитие на образованието; 
- образователна среда - изграждане на толерантна, здравословна и сигурна образователна среда, насърчаваща индивидуалното развитие; ясно определени задължителни знания и умения; привлекателни форми на обучение, представящи разбираемо учебното съдържание; измерими образователни резултати; широко навлизане на нови информационни и комуникационни технологии;
- учителска професия - целенасочени политики в областта на квалификацията на учителите;
- мониторинг - създаване на системи за ефективно измерване на образователните постижения и системи за мониторинг на дейността на учителя и образователната институция.

	Мерките за повишаване на качеството на предлаганото  образование в ОУ „Св. св. Кирил и Методий ” се основават на:  Закона за предучилищното и училищното образование .

4. Гражданско, здравно, екологично и интеркултурно образование
                           
1.Гражданското, здравното, екологичното и интеркултурното образование са взаимосвързани и формират интердисциплинарен комплекс, насочен към придобиване насоциални, граждански и интеркултурни компетентности и на компетентности, свързани със  здравето и поддържането на устойчива околна среда.
2. Гражданското образование е насочено към формиране на гражданско съзнание и граждански добродетели и е свързано със знания за устройството на демократичното общество, за правата и задълженията на гражданина и с умения и готовност за отговорно гражданско поведение.
3. Здравното образование е насочено към развитие на умения за създаване или поддържане на здравословен стил и условия на живот и за доброволното адаптиране къмповедение, благоприятстващо здравето.
4. Екологично образование e насочено към формиране на екологична култура, екологично съзнание и екологично поведение в тяхната взаимна връзка с оглед познаване наекологичните закони, защита, подобряване, управление и разумно използване на природнитересурси, както и опазване на природната среда и на екологичното равновесие.
5. Интеркултурното образование е насочено към усвояване на знания за различни
измерения на културните идентичности и за основни характеристики на интеркултурнитеотношения, формиращо позитивно отношение към разнообразието във всички области начовешкия живот, както и умения и нагласи за конструктивни взаимодействия вмултикултурна среда.


 Целите на гражданското, здравното, екологичното и интеркултурното образование са:
1. Изгражданe на автономна и активна личност, която:
· разбира и отстоява общочовешките ценности, ценностите на демокрацията и човешките права, участва в гражданския, политическия и социалния живот по отговорен съзидателен и ефективен за себе си и за обществото начин;
· познава институциите, структурата и процедурите на демократичното общество, икономическите и политическите реалности на глобализиращия се свят;
· зачита значимостта на всяка човешка личност в многообразието от нейните идентичности, признава правото и ценността на различието, приема равнопоставеността на всички в общото социално пространство;
· осъзнава и цени своята културна идентичност;
· взаимодейства с членовете на семейството си, общността и другите хора по конструктивен и уважителен начин;
· изразява обосновано и критично гражданската си позиция;
· взема самостоятелни решения относно своето развитие, проявява инициативност и способност да си поставя цели, да планира и да обосновава действията си;
· носи отговорност за поведението си и оценява влиянието на постъпките си за своя живот и този на другите хора;
· подбира адекватна информация, продукти и услуги за подобряване на здравето и поддържа здравословен начин на живот за себе си и за околните;
· познава и спазва нормите за екологична култура и поведение с оглед опазване на природата и създаване на устойчива околна среда;
· познава механизмите на публичните институции и гражданското общество за прилагане на споделена отговорност за опазване на околната среда и проявява готовност за участие в тях;
· умее да прави връзки между отделни сфери на обществения живот и да разбира причините за социалните неравенства, екологичните и глобалните предизвикателства.

2. Функциониране на всяка образователна институция като автономна, активна и саморазвиваща се общност, която:

· възпитава в демократичните ценности;
· насърчава инициативност, отговорност, солидарност, социална чувствителност и критичност у всички участници в образователния процес;
· утвърждава устойчива, включваща, демократична и здравословна среда, своборазличните форми на агресия и дискриминация;
· изгражда и поддържа позитивен психологически климат и възможности за избори, свързани със здравето, екологията, гражданското участие, междукултурната толерантност,взаимното разбиране, зачитане и уважение; 
· създава позитивна образователна среда за диалог между представителите на различните културни общности в зависимост от тяхната възраст и компетентности
5. Осигуряване на равен достъп до образование и превенция на риска от ранно отпадане

Отпадането на ученици от училище е не само социален, но и педагогически проблем. Причините за това са комплексни. Корените на това явление трябва да се търсят от една страна в семейната среда, в мотивацията на учениците за учебен труд, в слабия стремеж за личностна реализация в училищната среда, а от друга и в педагогическия колектив.
В І-ІV клас този проблем не е толкова изявен поради факта, че малките ученици са обгрижвани от един учител, който в повечето случаи е безспорен авторитет за тях. Там обаче се очертава друг проблем. В условията на обучение в преобладаваща билингвална среда, обучението на писмен и говорим книжовен български език е затруднено и някои ученици трудно или въобще не се поддават на ограмотяване. Това от своя страна се явява в известна степен предпоставка за последващо затруднено обучение и развитие от V клас нагоре.
Проблемът с отпадащите и застрашени от отпадане ученици е особено силно изразен от V до VІІ клас. Затова е нужно да се предприемат спешни мерки от целия педагогически колектив със съдействието на всички заинтересовани страни, за да се намали, а в последствие и да се ликвидира този проблем.

Училището прилага мерките, регламентирани в Постановление № 100 на Министерски съвет от 08.06.2018 г. за създаване и функциониране на Механизъм за съвместна работа на институциите по обхващане, включване и предотвратяване на отпадането от образователната система на деца и ученици в задължителна предучилищна и училищна възраст: 
1.Създаване на условия за творческо развитие на учениците, за повишаване на потенциала за учене и работа в екип чрез формиране на общности по интереси;
    2.Приобщаване на учениците и превръщане на училището в по-привлекателно място за развитие и изяви чрез осмисляне на свободното време на учениците;
   3.Развитие на ключови компетентности на учениците в областта на математиката, природните науки и технологиите;
   4.Подпомагане на професионалното ориентиране на учениците.

5.системно взаимодействие с родителите, с цел мотивирането им за осигуряване на трайното присъствие на ученика в образователната институция;
6.предлагане на мерки за обща и допълнителна подкрепа на учениците в риск от отпадане в съответствие с държавния образователен стандарт за приобщаващо образование;
7. предлагане на мерки за ангажиране на застрашените от отпадане ученици в училищния живот и др.

6. Противодействие на агресията, тормоза и насилието в училище

Основна цел на институцията е противодействие на насилието и тормоза, като се работи за формирането у децата на нагласи и социални умения, недопускащи насилие като емпатия, толерантност и уважение към различията, решаване на конфликти и др.
В училището   е създаден координационен съвет с ясни функции и делегирани отговорности, който да отговаря за планиране , проследяване и координиране на усилията за справяне с тормоза и насилието.
Превенцията на тормоза и насилието включва комплекс от мерки, които най-общо имат за цел ограничаване и/или елиминиране на предпоставките и рисковите фактори, допринасящи за това.
Комплексът от превантивни мерки включва всички възможни аспекти и форми на тормоза и насилието, ясно да фокусира вниманието върху участието на всички групи и да се планира на три нива – класна стая/ паралелка, училище, общност.





Равни възможности за приобщаване на ученици от уязвими групи
Предоставянето на равни възможности за приобщаване на ученици от уязвими групи, урежда взаимоотношенията между институциите  и отразява готовност за изготвяне на интеграционни политики за образователната интеграция в училище.
Изграждането на училищна програма за равен достъп до образование е подчинено на основните приоритети на правителството в посока:

Изграждане на образователна среда за:


 	разгръщането на потенциала на всяко дете и ученик за личностно развитие, както и успешна реализация и социализация;

 	по-високо качество и по-добър достъп до образование;


 	ранна превенция на обучителни затруднения;


 	включващо обучение на деца и ученици със специални образователни потребности (СОП);

 	включващо обучение и социално включване на ученици с девиантно поведение;


 	разширяване на обхвата на институциите в предучилищното и училищното образование за осъществяване на включващо обучение и надграждане на досегашния положителен опит в тази област.

Националната програма за равен достъп до образование и личностно развитие цели осигуряване на равен достъп и подкрепа за развитие и приобщаване в системата на предучилищното възпитание и подготовка и училищното образование на децата и младежите като предпоставка за равноправно социално включване и пълноценна личностна реализация и участие в развитието на местните общности и страната.



7. Подкрепа на личностното развитие
	Подкрепата на личностното развитие се осъществява във връзка с разработените областни стратегии за подкрепа на личностното развитие, както и въз основа на анализа на необходимостта от обща и допълнителна подкрепа. 
Обща подкрепа:
	За организиране на подкрепа на личностно развитие за координатор е определен педагогически специалист, ресурсен учител, който изпълнява функциите си съобразно ДОС за приобщаващото образование.
	Общата подкрепа в училище се осъществява от екип, ръководен от координатора, психолог и логопед. Общата подкрепа е насочена към развитие на потенциала на всеки ученик. Тя включва различна екипна работа, също така и между отделните специалисти за осигуряване или насочване на учениците към занимания по интереси.  Заниманията по интереси може да се организират в училище.
В училище функционира училищна библиотека, която чрез осъществяване на различни дейности представлява част от общата подкрепа на учениците.
Допълнителна подкрепа:
	Допълнителната подкрепа се осъществява чрез направена оценка на индивидуалните способности на определен ученик  от училище. Оценката на способностите се извършва от специално назначен екип от специалисти и след това се потвърждава от Регионалния център за  подкрепа на приобщаващото образование.
      Учениците, за които може да се поиска оценка на индивидуалните способности, са от следните уязвими групи:
· Деца със СОП / целогодишно/;
· Деца в риск / целогодишно /.
Допълнителната подкрепа включва:
· Работа с ученик по конкретен случай;
· Психо-социална рехабилитация;
· Ресурсно подпомагане.
     Допълнителната подкрепа се реализира чрез план за действие за всеки конкретен ученик. В този план се включват и родители.
       Изработват се индивидуални учебни  програми по съответните учебни предмети с цел по-лесното възприемане на учебното съдържание от ученика, а също така се изготвя индивидуален учебен план в индивидуална форма на обучение.
     Учениците от уязвими групи се нуждаят от допълнителна подкрепа за изравняване на стартовите им позиции при постъпване в образователната система. Необходимо е да се полагат повече социални грижи с оглед пълноценното им участие в образователния процес поради факта, че нямат възможности за равен старт. Допълнителна работа с тях се налага и за постигане на добри резултати в училище, тъй като наблюденията сочат, че поради недостатъчното владеене на българския език от тези ученици успехът им в училище е по-нисък. Задържането на учениците, принадлежащи към ромския етнос, в образователната система до навършване на възрастта за задължително училищно образование също представлява приоритет в работата по образователната интеграция. Необходими са мотивиране и стимулиране за продължаване на обучение след завършване на средно образование.
       Предприемането на подкрепящи мерки в тази насока съответства на международните стандарти в областта на правата на човека и защитата на малцинствата и не представлява дискриминация спрямо други.
	Дейностите в институцията имат за цел да  защитят и  правата и интересите и да предоставят равни възможности за приобщаване на  децата и учениците от уязвими групи, както и   ефективното прилагане на училищни политики за подобряване качеството  на  живот  на  хората  с  увреждания,  недопускане  на  дискриминация  по признак „увреждане”, осигуряване на равни възможности, пълноценно и активно участие във всички области на училищния живот.
	ОУ “Св. св. Кирил и Методий“ е институция, която спазва препоръките на Съвета на Европа, отправени към всички организации да работят активно в областта на интегрирането на хората с увреждания и уязвими групи.
	











SWOT АНАЛИЗ



	СИЛНИ СТРАНИ
	СЛАБИ СТРАНИ

	ОБЛАСТ 1 УПРАВЛЕНИЕ НА ИНСТИТУЦИЯТА

	УПРАВЛЕНИЕ НА КАЧЕСТВОТО

	Осигуряване на свободен, неограничен и
равен достъп до образование.
Високи стандарти на предлаганото
образование.
Целодневно обучение 1- 7 клас.
  
 Успешна работа с учениците със СОП.
 Действащ училищен механизъм срещу агресията.
Дългогодишни традиции и резултати в
образователната дейност, съобразена със
социално-икономическото развитие на
региона.
Работеща и ефективна вътрешна
нормативна уредба.
Средище за съхраняване на българската
идентичност и активен проводник на
историята и културата.
Екипност в работата на ръководството и
учителите.
Допълнителна работа с ученици с намалена успеваемост чрез индивидуални консултации и работа по проекти и Национални програми.
Активизиране публичните изяви на учениците.

	Намаляващия брой на учениците в резултат на демографските проблеми в региона: ръст на миграцията, ниска раждаемост, икономическа несигурност;

Сливане на класове в начален и прогимназиален етап.
Допускане на голям брой отсъствия по неуважителни причини.
Отпадане на ученици от училището.















	       
КАДРОВИ РЕСУРСИ

	Добра професионална подготовка,
добра екипна работа
стремеж към създаване на позитивен психоклимат в училище
Квалифициран учителски състав.
 Въвеждане на система за кариерно развитие на учители.
Извеждане и обмен на успешни
педагогически практики.
Добро институционално взаимодействие.
Използване на електронни образователни ресурси.

	

По широко прилагане на компетентностния подход в работата на учителите.

	НОРМАТИВНО ОСИГУРЯВАНЕ

	 
1. Изготвени и утвърдени:
· Училищни учебни планове за всяка паралелка;
· Годишен план на училището;
· Правилник за дейността на училището;
· Стратегия за развитие на училището с план за действие с финансиране;
· Етичен кодекс на училищната общност;
· Програма за приобщаване и равни възможности на ученици от уязвими групи;
· Програма за превенция на ранното напускане на училище;
· Форми на обучение – дневна и самостоятелна;
· Мерки за повишаване на качеството;
· План за превенция на агресията и училищния тормоз;
· План на комисията за гражданското, екологичното и интеркултурното образование;
· План на комисията за борба с противообществените прояви;
· План на комисията за дейностите по Механизма за обхват;
· План за интеграция на ромите;
· Правилник за вътрешния трудов ред;
· План за работа на група по условия на труд;
· План БАК;
· План на комисията по БДП;
· План БУВОТ;
· Противопожарно досие;


	

Наличие на учители неспециалисти по някои учебни предмети.








	
                                                ИНВЕСТИЦИИ В ОБРАЗОВАНИЕТО ИЛИ ФИНАСОВИ РЕСУРСИ


	
1.Много добра материално-техническа база;
2.Осигуреност с технически устройства;
3.Осигуреност с учебници, учебни помагала, методическа, справочна и художествена литература;
4.Осигурени  средства за трудови и допълнителни трудови възнаграждения  на персонала, издръжка на институцията и поддръжка на материалната база;
5.Добро управление на финансовите средства в условията на делегиран бюджет;
6.Обективност, публичност и прозрачност при разработване и управление на бюджета;
7. Финансиране чрез работа по различни проекти и национални програми.
8. Търсене на възможности за спонсорство и дарителска дейност.
9. Активизиране на съвместни дейности и акции с членовете на обществения съвет за допълнителен финансов ресурс.



	

	ОБЛАСТ 2 . ОБРАЗОВАТЕЛЕН ПРОЦЕС

	

 1Създадени условия за целодневна организация на учебния ден за учениците от I до VII клас;
3.Избираеми учебни часове за разширена подготовка по БЕЛ и математика.
4. Дейности за обща подкрепа за личностно развитие; 
5. Извънкласни и извънучилищни дейности;
6.Занимания по интереси с национално финансиране;



	


Ниски образователни резултати по предмети и на НВО;
Ниско ниво на функционална грамотност по четене, математика и природни науки;
Задоволително равнище на дигиталните умения на участниците в образователния процес;

Трудности при обучение в мултикултурна среда;
Неефективно взаимодействие с родителите;
Голям брой отсъствия по неуважителни причини;
Липса на мотивация за учебен труд;




	
ЗАПЛАХИ



	ВЪЗМОЖНОСТИ

	Намаляване броят на учениците.
Нисък жизнен стандарт на ромското население.
Голям брой деца със сериозни обучителни трудности поради слабото владеене на български език.
Социална изолация на малцинствата.
Ниска заинтересованост  на родителите , което е причина за слаба  мотивация при учениците за учене.
 
	Предоставяне на качествено образование.
 Включване на учителите в различни форми на квалификация.
Засилени мерки за контрол на отсъствията и успеха на учениците.
 Изграждане на ефективно ученическо самоуправление.
Утвърждаване на традиции и символи на училището.
Модерна и функционална училищна сграда.
Просторен физкултурен салон и модерна спортна площадка.







ВИЗИЯ
     ОУ ”Св. св. Кирил и Методий” гр. Шипка  да се утвърди като модерно, конкурентноспособно и привлекателно училище, в което всеки ученик има равен достъп до качествено образование, съответсващо на неговите потребности, потенциал и цели, осигуряващо подкрепяща среда като предпоставка за пълноценна личностна изява.
МИСИЯ
   Цялостната дейност на ОУ ”Св. св. Кирил и Методий” гр. Шипка  има за цел осъществяване на качествен образователен процес, чрез развиване на индивидуалността на всеки ученик  и уважение към  неговите потребностите и интереси. Стремежът на педагогическият екип е да даде трайни и полезни знания, да изгради свободни и инициативни личности с ярко изразено гражданско съзнание.
ВОДЕЩИ ПРИНЦИПИ ПРИ РАЗВИТИЕ НА СТРАТЕГИЯТА
1.Равен достъп и приобщаване на всяко дете и на всеки ученик;
2.Равнопоставеност и недопускане на дискриминация;
3. Съхраняване на етнокултурното многообразие;
4.Иновативност в педагогическите практики;
5.Качество на образованието;
6. Приемственост – осигуряване на непрекъснато действие на стратегията, независимоот управленски или други социални промени и гарантиране на постоянство в усилията и  политиките за изпълнение на приетите цели и целеви показатели
7. Законосъообразност – съответствие на целите и предлаганите мерки със ЗПУО и ДОС.
8.Устойчивост на резултатите – осигуряване на трайно и дългосрочно въздействие на постигнатите резултати.




ПРИОРИТЕТНИ НАПРАВЛЕНИЯ В ДЕЙНОСТТА НА УЧИЛИЩЕТО
Пълноценното реализиране на мисията на училището е възможно само в условията на устойчиво и възходящо развитие,обучение на високо ниво с използване на иновативни технологии и висококвалифицирани и мотивирани преподаватели.
СТРАТЕГИЧЕСКИ И ОПЕРАТИВНИ ЦЕЛИ, ДЕЙНОСТИ ПО СТРАТЕГИЧЕСКИТЕ ЦЕЛИ
1. Стратегически цели

Приоритетно направление I: Повишаване качеството и ефективността на образователния процес чрез личностно-ориентирания подход и стимулиране на творческите заложби и потенциала на всеки ученик.
1. Оперативни цели:
· Осигуряване на качествено и ефективно възпитание и образование.
·  Разширяване и стимулиране на формите за обучение и възпитание в дух на демократично гражданство и патриотизъм, здравно и екологично възпитание,  физическа активност и спорт.
· По-широко навлизане на нови методи на педагогическо взаимодействие и обучение /интерактивност, проектна работа /.

2. Дейности за постигане на целите:

· Повишаване познавателната активност на учениците.
· Интегриране на ИТ в ежедневната учебна дейност
· Създаване на условия за изяви  на децата.
· Повишаване качеството на публичните изяви  на децата.
· Повишаване качеството и ефективността на въздействие върху подрастващите.
· Изграждане на STEM среда за прилагане на нови методи на преподаване, с цел мотивиране на учениците и усвояване на трайни знания
· Осъществяване на допълнителна работа с учениците. Откриване на заложбите на всяко дете и насочване на развитието му в област, в която то ще изяви най-добре своя потенциал. Развиване и подобряване на индивидуалната и диференцирана работа с децата.
· Прилагане на подходи, основани на демократични принципи и развити образователни модели, свързани с повишаване успеваемостта на учениците в обучението;
· Поставяне на ученика в активна позиция по отношения на усвояването на нови знания и практическата им приложимост ;
· Използване на иновативни педагогични методи и форми за предаване  и научаване на  знания;
· Извършване на ефективна диференцирана работа с учениците с намалена успеваемост;
· Засилване взаимодействието с родителите и други заинтересовани представители на общността;
· Използване на създадени мултимедийни материали;
· Повишаване  на  социалните умения  на  учениците  чрез  подпомагане  на физическото, социалното и личностното им развитие.
· Реализиране превенция на насилието и агресията сред учениците и утвърждаване на позитивни модели на поведение.
· Подкрепа на изявата и развитието на даровитите деца.
· Разширяване и стимулиране на формите за  възпитание и обучение в дух на демократично гражданство и патриотизъм, здравно и екологично възпитание,  физическа активност и спорт.



Приоритетно направление ІІ:	
Повишаване квалификацията на учителите;                                                                                                         
       1. Оперативни цели:
· Утвърждаване на авторитета и подпомагане на кариерното развитие на учителите работещи в училището.
· Продължаване /Оптимизиране/ структурата  на изградената система за квалификация.

       2. Дейности за постигане на целите:
· Усъвършенстване на създадената  система за квалификация, повишаване личната квалификация от всеки учител. 
· Използване на разнообразни форми на квалификационна работа – проблемна група, практикум, тренинг, семинар, лектория, дискусия, участие в научна-практическа конференция, информация от библиотека, интернет.
· Създаване на възможност за повишаване на професионално-квалификационната степен за всеки член на педагогическата колегия.
· Повишаване ефективността на педагогическия контрол. Повишаване на изискванията към работата на учителя чрез  вътрешно-институционалната контролна дейност и измерване на резултатите.
· Създаване на условия  за повишаване реалните резултати от възпитанието и обучението – засилване качеството  на предварителната подготовка, спазване задълженията произтичащи от ЗПУО и вътрешните правилници и наредби.

· Участие във всички форми за квалификация организирани на регионално и национално ниво.
· Разширяване и усъвършенстване на моделите и формите за контрол, чрез разработване на актуализирани оценъчни карти.
· Създаване на условия за квалификация на учителите за използване на различни форми и начини за практическо прилагане на програмното съдържание.
· Създаване на механизъм за вътрешен мониторинг и контрол на качеството



Приоритетно направление III. 
	Удовлетворяване на образователните потребности на даровити ученици и ученици с обучителни затруднения;
       1. Оперативни цели:
· Откликване на изискванията на обществото за устойчива образователна система с безусловна публичност и прозрачност на управление и състояние.
· Създаване на условия за изява на всички деца в съответствие с техните желания и възможности.
· Развиване ефективността на връзката учител – родител.
· Чрез творческото развитие на децата да се работи активно в посока утвърждаване на училището не само като образователен, но и като духовен и културен  център.

       2. Дейности за постигане на целите:
· Изграждане на подходяща среда за даровити и изоставащи ученици чрез   активното съдействие на педагогическата колегия.
· За постигане на по-добър диалог с децата и родителите им е необходимо и осъществяване на подготовка за оказване на педагогическа и психологическа подкрепа, за общуване и социализация.                
   
  Приоритетно направление IV           
 Взаимодействие с родителската общност и  другите заинтересовани представители на местната общност 
       1. Оперативни цели:
· Осъществяване процеса на подготовка, обучение и възпитание на децата във взаимодействие и сътрудничество с родителите им.
· Развиване на конструктивна комуникация във взаимоотношенията в съответствие със ЗПУО.
· Прилагане на модели на поведение, основани на идеите и принципите на гражданското образование.
· Спазване на единни педагогични изисквания и стандарти за поведение и успеваемост.

       2. Дейности за постигане на целите:
· Повишаване на уменията за работа с родители
· Създаване на информационна банка с данни и координати за връзка с   родителите на децата
· Родителите  да се срещат с  учителите в определеното приемно време или в друго удобно за двете страни време;
· Родителите  да участват в родителските срещи;
· Родителите да присъстват и при желание от тяхна страна да бъдат изслушани, когато се решават въпроси, които засягат права и интереси на детето им;
· Педагогическата колегия периодично и своевременно ще предоставя информация за успеха и развитието на учениците в образователно -възпитателния процес;


Приоритетно направление V
        Ефективен образователно – възпитателен процес в мултиетническа среда при зачитане обичаите и традициите на етническата група;
       1. Оперативни цели:
· Да се създадат адекватни условия за опазване и разбирателство между различните етнически и верски групи, като се полагат усилия за преодоляване на предразсъдъците и дискриминацията по етнически и верски признак;
· Създаване на предпоставки за по-успешна социализация на децата от различна етническа общност;
· Превръщане на културното многообразие в източник и фактор за взаимно опазване и духовно развитие на децата и създаване на атмосфера на взаимно уважение, толерантност и разбирателство.
· Сближаването на децата от различни етнически групи в процеса на обучението им.
· Повишаване на професионалната квалификация на учителите за успешна работа в мултиетническа среда.

2. Дейности за постигане на целите:

· Да се изгради и поддържа в  сградата на училището  българска езикова среда;
· Да се създаде баланс в практикуването на майчиния и на българския език, като домът е „оставен”за майчиния, а училището за българския език; 
· Използване на интерактивни техники и методи на обучение за приобщаване и адаптиране на ромските деца към учебния процес;
· Подобряване на работата с родителите в посока по-пълноценната интеграция на децата и младежите от етническите малцинства в училище;
· Създаване на подходящи средства за съхранение и развитие на културната идентичност на децата от различни етноси;
· Включване на теми в провеждания час на класа по етническа толерантност;
· Участие в празници и тържества.

Приоритетно направление VI 
Предотвратяване на преждевременното напускане на училище

1.     Оперативни цели:

•  Намаляване на риска от преждевременно напускане на училище преди възникването на проблемите. 
•  Предотвратява възникването на условия, при които може да започнат процеси водещи до проявяващи се на ранен етап предупредителни сигнали и предоставяне на целенасочена подкрепа на ученици или групи от ученици, които са застрашени от преждевременно напускане на училище.
•	Предоставяне на набор от механизми за подпомагане на отделните застрашени от отпадане ученици, съобразени с техните потребности
•	Подпомагане на преждевременно напусналите отново да се включат в образованието, чрез предлагане на пътища за завръщане в системата на образование 
2.  Действия предприети за постигане на целите:

•	Повишаване на ангажимента на родителите, засилване на тяхното сътрудничество с учителите за увеличаване на мотивацията за учене сред учениците;
•	Наблюдение на отсъствията на учениците и причините за допускането им, както и поведението с цел недопускане на тормоз и насилие;
•	Повишаване на квалификацията на учителите за работа с ученици в риск;
•	Засилване на връзката между учителя и ученика, основаваща се на взаимно доверие и уважение;
•	Активна работа на училищната комисия за борба с противообществените прояви. Провеждане на индивидуални разговори с учениците в риск, както и с техните родители. Осъществяване на своевременна връзка с други заинтересовани лица и институции;

•	Включване на учениците в риск в извънкласни форми на обучение;

Приоритетно направление VII                                                                  
 Подобрения във външната и вътрешната среда на училището
       1. Оперативни цели:
· Създаване  на условия за активна образователно – възпитателна дейност.
· Подобряване равнището на административно обслужване.
· Естетизация на околната среда.
· Наличие на модерна материално-техническа база за обучение в съответствие с изискванията на ДОС

       2. Дейности за постигане на целите:                                                                                                

 А. Подобрения във външната среда:
· Подобряване състоянието на външната среда. Планиране, реализация, поддръжка.
· Поддръжка на зелените площи.
· Оформяне на  двора на училището.
Б. Подобрения във вътрешната среда:
· Дългосрочно планиране на дейности за подобряване на средата, в която се работи –  стаи, коридори.
· Поддържане постигнатото  ниво на технологично развитие. Стремежът е изпреварващо предоставяне на учителите на най-модерна и достъпна техника за осъществяване на интерактивно обучение.
В. Поддържане на модерна ИКТ среда:
· Развитие на благоприятна среда за развитие на електронно образователно съдържание.
· Въвеждане   на   иновативни   технологии   в   образованието.
· Осигуряване  на  ефективна  ИКТ среда  за  съхраняване  и  използване  на електронно съдържание.
· Активно участие в електронната свързаност на образователните институции.
· Обслужването позволява бърз и надежден достъп до информация, предлага полезни и лесни за използване инструменти; използват се и различни форми на ИКТ; 



IX.ФИНАНСОВО ОСИГУРЯВАНЕ НА ИЗПЪЛНЕНИЕТО НА СТРАТЕГИЯТА

-	чрез средствата от бюджета на училището
-	чрез кандидатстване по проекти
-	дарения от спонсори
-	собствен труд за осъществяване на вътрешни технически ремонти и естетизиране на помещенията
	Финансовите ресурси ще бъдат насочени към постигане на целите на училищната образователната политика. През пет годишния период по изпълнение на стратегията ще разчитаме на поетапното увеличение на средствата за образование.
 Увеличението на финансовите средства вероятно ще бъде съпроводено с усилване на фокуса върху резултатите и подобряване на ефективността за използване на ресурсите и обвързване финансирането на училището с постигането на целите и задачите за качествено образование, с включване на повече фактори, определящи различия в разходите на един ученик, във фомулата за разпределение на средствата, включване на елементи като качество на обучението, посещаемост и брой на завършилите ученици в модела на разпределение на средствата в системата.
Извън единните разходни стандарти можем да разчитаме на средства  за:
- учебници и учебни помагала;
- капиталови разходи;
- спорт;
- добавка за деца и ученици на ресурсно подпомагане;
- добавка за подобряване на материално-техническата база на училищата за учениците в редовна форма на обучение;
- средствата по национални програми за развитие на образованието;
- всички други целеви средства, за които има отделно регламентиран ред и условия за разпределение.
Средствата за СБКО и квалификация на учителите са включени в единните разходни стандарти.
Увеличение на приходите ни ще се реализира от кандидатстването ни по различни проекти.
Заплащането на труда на учителите и служителите в училището ще се извършва съгласно вътрешните правила за работна заплата.
Нашите усилия ще бъдат насочени към:
Подобряване на механизмите за контрол, отчетност и отговорност при управлението на финансовите ресурси на ниво училище.
Създаване на условия за повишаване притока на публични и частни средства към училището.
Осигуряване на условия за родителско и гражданско участие и информираност в управленската и финансовата дейност на училището. Училищният бюджет и изпълнението му ще се публикува на училищната интернет страница.
Насърчаване осигуряването на допълнителен финансов ресурс в училището чрез съвместни дейности с училищното настоятелство.
 Училището оперативно ще управлява ресурсите си въз основа на тази 5-годишна стратегия за развитие (с права, делегирани му от общината в областта на бюджета, човешките ресурси и разпореждането с МТБ), и ще извършва вътрешна оценка на приноса на всеки учител и на резултатите постигнати от учениците.
За реализирането на Стратегията за развитие на ОУ „Св. св. Кирил и Методий“ се разработват и приемат допълнителни програми, планове, правилници отнасящи се до конкретните и части. 
 СРОК: Стратегията е разработена за петгодишен период, като в плана за всяка учебна година ще се посочват конкретни срокове за всяка дейност.
		
	 УЧАСТНИЦИ: В нейното реализиране ще участват ученици, учители, родители, Обществен съвет.







